钦定古今图书集成/明伦汇编/宫闱典/第049卷 > 世宗甄妃
## 钦定古今图书集成/明伦汇编/宫闱典/第049卷 > 世宗甄妃

按《辽史后妃传》：“世宗妃甄氏，后唐宫人，有姿色。帝从
太宗南征得之，宠遇甚厚。生宁王只没。及即位，立为
皇后。严明端重，风神闲雅，内治有法，莫干以私。刘知
远、郭威称帝，世宗承强盛之资，奄奄岁时，后与参帷
幄，密赞大谋，不果。用察割作乱，遇害。景宗立，葬二后
于医巫闾山，建庙陵寝侧。”